Diari Oficial de la Generalitat Valenciana


Sumari del DOGV 4308, del 06-08-2002 (2002/8668)

RESOLUCIÓ de 26 de juliol de 2002, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la primera fase dels programes de garantia social, per a les modalitats de iniciació professional i per alumnat amb necessitats educatives especials, convocades per l'Orde de 17 de maig de 2002 (DOGV núm. 4.257, de 27.05.2002).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4308

Data del DOGV
:   06-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/8668


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 26 de juliol de 2002, de la Direcció General d'Ordenació i Innovació Educativa i Política Lingüística de la Conselleria de Cultura i Educació, per la qual s'adjudiquen ajudes econòmiques per al desenrotllament de la primera fase dels programes de garantia social, per a les modalitats de iniciació professional i per alumnat amb necessitats educatives especials, convocades per l'Orde de 17 de maig de 2002 (DOGV núm. 4.257, de 27.05.2002). [2002/X8668]
  
Per l'Orde de 17 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.257, de 27.05.2002), es van convocar subvencions per al desenrotllament dels programes de garantia social, regulats en l'Orde de 24 de febrer de 2000 (DOGV núm. 3708 de 14 de març de 2000), modificada per Orde de 16 de març de 2001 (DOGV núm. 3971, de 2.04.2001) i segons les bases establides en l'Orde conjunta de 7 de maig de 2002 de les conselleries de Cultura i Educació, i d'Economia, Hisenda i Ocupació (DOGV núm. 4.251, de 17.05.2002).
  
Examinades les sol·licituds d'ajudes presentades per les entitats promotores, i valorats els projectes socioeducatius presentats en funció dels criteris i les prioritats establits en l'Orde de bases.
  
Vista la proposta de concessió de les ajudes que eleva la Comissió Mixta de garantia social creada a tal efecte, en compliment del que preceptua l'apartat 7 de l'Orde de bases.
  
I amb subjecció a la competència que per delegació m'atorga l'apartat 8 i la disposició transitòria de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), resolc:
  
Primer
  
1. Aprovar la concessió de subvencions per al desenrotllament de la primera fase dels programes de garantia social de les modalitats de Iniciació Professional i per a Alumnes amb Necessitats Educatives Especials, a les entitats promotores que figuren en l'annex I i segons els perfils professionals i els imports que s'indiquen.
  
2. Denegar les sol·licituds dels programes que figuren en l'annex II, modalitats Iniciació Professional i per a Alumnes amb Necessitats Educatives Especials, pels motius que s'indiquen.
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu número, i a càrrec de les línies T1310000 i T2250000 de la secció, servici i programa 421.30, pels imports respectius especificats per a cada programa en l'annex I per al desenrotllament de la primera fase.
  
Tercer
  
Els programes de garantia social es realitzaran en 2 fases, segons el que establixen l'apartat 8 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002).
  
Per a l'aprovació de la segona fase, s'estarà al que disposa l'apartat 8.5 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002).
  
Per als programes relacionats en l'annex I, el termini de presentació a la Conselleria de Cultura i Educació de la documentació de justificació econòmica, corresponent a la 1a fase finalitzarà, per a la part C o subvencions de capital el 30 d'octubre de 2002 i per a les parts A i B o tranferències corrents el 7 de gener de 2003, si bé les entitats promotores podran avançar les justificacions a partir de l'1 de desembre de 2002.
  
El pagament de la subvenció es farà efectiu en els termes que s'indica en l'apartat onze de l'orde de bases reguladores i el procediment general per a la concessió de subvencions per al desenrotllament dels programes de garantia social.
  
Quart
  
Per a les modalitats d'Iniciació Professional i per a Alumnat amb Necessitats Educatives Especials la primera fase comprendrà des del 10 de setembre fins al 31 de desembre de 2002, i a efectes lectius des del 20 de setembre del dit any. La segona fase comprendrà des de l'1 de gener al 15 de juny de 2003.
  
La primera fase constarà de 300 hores lectives, i la segona serà de 600 hores. Per a la confecció de l'horari en cada una d'elles s'estarà al que disposa l'apartat 18.2 de l'Orde de bases de 7 de maig de 2002 (DOGV núm. 4.251, de 17.05.2002).
  
Cinqué
  
En compliment de l'apartat quint de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), el material imprés divulgatiu dels programes de garantia social així com la retolació de les instal·lacions on es porten a terme els programes s'ajustarà al model i instruccions indicades en l'annex V a la present resolució.
  
Sisé
  
En el termini de 15 dies des de la data d'inici del curs, les entitats promotores presentaran la documentació d'inici a la Direcció General d'Ordenació i Innovació Educativa i Política Lingüística, que constarà de:
  
a) Annex III de la present resolució degudament complimentat.
  
b) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia, en els termes que s'indiquen en l'apartat 12.2 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002).
  
c) Fotocòpia compulsada de la documentació acreditativa de la titulació i/o experiència professional de l'equip docent.
  
d) En la modalitat per a Alumnes amb Necessitats Educatives Especials i en aquells programes d'Iniciació Professional que integren fins a un màxim de tres d'ells, es necessitaran els certificats de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.
  
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda). Només per a entitats sense ànim de lucre que trien rebre l'acompte del 40% en virtut de l'article 47 bis del Text Refós de la Llei d'Hisenda Pública, introduït per la Llei 8/95 de 29.12.1995.
  
f) Escrit-notificació, firmat i segellat, en què s'especifique que l'entitat sense ànim de lucre, anticipa els diners, justificant la despesa abans del 7 de gener de 2003.
  
g) Annex IV a la present resolució, estadística, degudament emplenat.
  
Seté
  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada un dels seus apunts comptables.
  
Huité
  
La Conselleria de Cultura i Educació queda facultada per a procedir a la minoració, o al reintegrament total si cal, de la subvenció concedida en els supòsits previstos en l'apartat 14 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002) i queda, en tot cas, l'entitat sol·licitant compromesa al compliment del que establix l'apartat 13 del mateix text legal referent a les obligacions de les entitats promotores.
  
Nové
  
L'entitat promotora quedarà obligada a justificar en imprés o suport informàtic normalitzat, les quantitats aportades per a la realització del programa en la seua segona fase quan finalitze, redactant una memòria d'acord amb el que establix l'apartat 24 de l'Orde de bases reguladores i el procediment general per a la concessió de subvencions per al desenrotllament dels programes de garantia social.
  
Els impresos o suport informàtic normalitzats de justificació de despeses de la segona fase podran arreplegar-se en les direccions territorials de Cultura i Educació per a les modalitats d'Iniciació Professional i per a Alumnat amb Necessitats Educatives Especials.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, amb l'estudi previ per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de les dites accions en funció del col·lectiu a què anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 6 mesos, al final del programa.
  
Deu
  
En compliment del que establix l'apartat 11 de l'Orde conjunta de 24 de febrer de 2000, modificada per Orde de 16 de març de 2001 (DOGV núm. 3971, 2.04.2001), les conselleries de Cultura i Educació, i d'Economia, Hisenda i Ocupació, a través de les direccions territorials de Cultura i Educació, per a les modalitats d'Iniciació Professional i per a Alumnes amb Necessitats Educatives Especials, i a través de les direccions territorials d'Ocupació per a la modalitat de Formació Ocupació, emetran un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que establixen la Orde conjunta de 24 de febrer de 2000 de les conselleries de Cultura, Educació i Ciència, i d'Ocupació, modificada per Orde de 16 de març de 2001 (DOGV núm. 3971, 2.04.2001), i la l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), per la present resolució i per la Resolució de la Direcció General d'Ordenació i Innovació Educativa i Política Lingüística que regula el seu funcionament i organització acadèmica.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé cabrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 26 de juliol de 2002.- El director general d'Ordenació i Innovació Educativa i Política Lingüística (p.d., Orde 7 de maig de 2002, DOGV núm. 4.251, de 17.05.2002): Josep Vicent Felip i Monlleó.
  
ANNEX II
  
Motius de denegació
  
a. La sol·licitud s'ha presentat amb posterioritat al termini màxim establit en l'article 6.2 de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
b. El sol·licitant no pot ser destinatari de la subvenció sol·licitada per no ser una de les entitats previstes per l'article 13 de l'Orde de 24 de febrer de 2000 (DOGV 3708 de 14.03.2000), modificada per Orde de data 16 de març de 2001 (DOGV 3971 de 2.04.2001).
  
c. No hi ha disponibilitat pressupostària a la sol·licitud presentada, després de la qualificació final obtinguda en els processos d'avaluació, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
d. Insuficiència en la infraestructura docent presentada per l'entitat en el projecte d'actuació corresponent, pel que fa a instal·lacions, aules i tallers com a mitjà per a desenrotllar l'acció sol·licitada, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
e. Insuficiència en la infraestructura docent presentada per l'entitat en el projecte d'actuació corresponent, pel que fa a l'equip didàctic com a mitjà per a desenrotllar l'acció sol·licitada, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
f. Insuficiència en la infraestructura docent presentada per l'entitat en el projecte d'actuació corresponent, pel que fa al material fungible presentat per l'entitat, en relació amb el que es considera imprescindible per al desenrotllament didàctic del programa formatiu a impartir, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
g. L'entitat no aporta ni compromisos o plans d'inserció laboral o reinserció educatives suficients, que justifiquen la impartició de l'acció sol·licitada, tot això en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
h. Insuficient adequació dels continguts teoricopràctics del programa formatiu presentat per l'entitat en el projecte d'actuació corresponent, amb aquells que de conformitat amb l'especialitat sol·licitada es requerixen per a aconseguir el nivell de coneixements suficients que exigix el lloc de treball o la reinserció educativa, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
i. Insuficient adequació de la metodologia d'aprenentatge presentada per l'entitat en el projecte d'actuació corresponent pel que fa al desenrotllament i sistematització dels coneixements que es pretenen impartir, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
j. Insuficiència en el nivell del professorat proposat en el projecte d'actuació presentat, després de considerar els indicadors de titulació acadèmica, experiència professional, experiència docent i nivell de formació metodòlogica del professorat, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
k. Insuficient oportunitat de realització per a l'acció sol·licitada, per considerar-se que l'entitat no té la suficient capacitat per a garantir la disponibilitat dels recursos humans i materials especificats en el projecte d'actuació, amb anterioritat al començament previst del curs, en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
l. Insuficient compliment de les obligacions contretes per l'entitat en la programació d'accions de garantia social en la convocatòria anterior, al no haver impartit en les condicions fixades en la normativa vigent, un percentatge igual o superior al 50% del curs o els cursos resolts favorablement a l'entitat en la convocatòria de l'exercici 2001. Tot això en aplicació de l'article 6 i l'annex II de l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002).
  
m. El nombre d'alumnes de l'acció sol·licitada no s'ajusta al determinat en l'Orde conjunta de les conselleries de Cultura i Educació, i d'Economia, Hisenda i Ocupació de data 7 de maig de 2002 (DOGV 4251 de 17.05.2002), per al col·lectiu i modalitat formativa sol·licitada.
  
n. Documentació requerida no presentada en el plaç previst.
  
ANNEX V
  
Retolació per a les instal·lacions
  
Segons l'apartat 5.3. de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV núm. 4.251, de 17.05.2002), les entitats promotores de Programes de Garantia Social, posaran en lloc visible la retolació que s'indica en el full adjunt seguint les següents indicacions:
  
- Grandària = no menor de 70 cm x 50 cm.
  
- Material del suport retolat o placa: Fusta, metall, metacrilat, forja,...
  
Aquell que preferisca l'entitat, segons les característiques de la façana on haja d'ubicar-se, perfils a desenrotllar, etc.
  
- Colors: Escut Generalitat = roig. Escut Comissió Europea: Estreles grogues sobre fons blau. Resta de Retolació = en negre o un altre color que destaque segons el material del suport utilitzat i el seu fons.
  
- Retolació:
  
(1) Especifiqueu la modalitat del o dels programes: Formació - Ocupació, Iniciació Professional o per Alumnat amb Necessitats Educatives Especials.
  
(2) Indiqueu el nom de l'entitat promotora.